cyanic-selkie/wikianc huggingface dataset:
Ashley Young
2009–2011
Young shënoi golin e parë të sezonit 2009–10 më 24 gusht me penallti, duke ndihmuar ekipin të fitonte 3–1 kundër Liverpool në Anfield. Megjithatë, vetëm tre ditë më vonë, ai humbi një penallti në fitoren 2–1 në shtëpi kundër Rapid Vienna në raundin play-off të UEFA Ligës së Evropës. Ai fitoi dy penallti në pjesën e parë të asaj ndeshje (të parën që e humbi, dhe të dytën që u shënua nga James Milner). Aston Villa u eliminua nga turnamenti me rregullin e golit jashtë fushe.
Gjatë sezonit 2010–11, Young u bë zëvëndës-kapiteni i klubit dhe luajti në një rol të lirë mbrapa sulmuesit, që i lejonte atij të kalonte nga krahët në qëndër. Ai shënoi golin e parë në këtë sezon me një goditje dënimi në ndeshjen e Premier Ligës në shtëpi kundër Bolton Wanderers më 18 shtator 2010. Ai e mbylli sezonin me 50 ndeshje në të gjitha kompeticionet, duke qënë lojtari që ka luajtur më shumë nga e gjithë skuadra. Ai gjithashtu shënoi nëntë gola dhe asistoi katërmbëdhjetë të tjerë.
Me vetëm një vit të mbetura nga kontrata e tij aktuale me klubin, Young njoftoi se ai nuk do të merrte një vendim për të ardhmen e tij deri në përfundim të sezonit. Më 20 qershor 2011, trajneri i ri Alex McLeish pranoi se mundësitë që ekipi të humbiste Young ekzistonin, duke deklaruar: "Nuk është konfirmuar ende por ka të ngjarë ashtu."
2011–2014
Më 23 qershor 2011, Young përfundoi një kalim te Manchester United për një shifër të pazbuluar, e cila u raportua të ishte rreth 17 milion £. Ai i kreu vizitat mjeksore një ditë më parë, kur Manchester United kishte mposhtur konkurencën e Liverpoolit për shërbimet e tij. Ai firmosi një kontratë pesë-vjeaçre me klubin, duke marrë fanellën me numrin 18, e cila për herë të fundit ishte pjesë e Paul Scholes.
Young bëri debutimin e tij me klubin më 7 gusht në ndeshjen e FA Community Shield 2011 kundër ekipit rival Manchester City, duke luajtur si titullar në të gjithë takimin, me Manchester United që fitoi 3–2 dhe siguroi trofeun e parë të sezonit; ai asistoi golin e parë të ekipit të tij të shënuar nga Chris Smalling me një goditje të lirë. Debutimi i tij në kampionat erdhi më 14 gusht në fitoren 2–1 në transfertë ndaj West Bromwich Albion, fillimisht duke asistuar golin e Wayne Rooney dhe më pas duke detyruar mbrojtësin kundërshtar të shkaktonte një autogol pas një inkursioni dhe krosi nga krahu i majtë. Young shënoi dy golat e parë të tij për Manchester United në fitoren rekord 8–2 kundër Arsenalit në Old Trafford.
Më 27 shtator 2011, Young bëri debutimin e tij në UEFA Ligën e Kampioneve në barazimin 3–3 kundër Basel, duke shënuar me kokë në minutën e 90të. Pas një dëmtimi në kyçin e këmbës të pësuar në dhjetor 2011, Young u rikthye në aksion gjatë barazimit 3–3 të United kundër Çelsit në Stamford Bridge më 5 shkurt 2012. Në Ligën e Kampioneve, Manchester United u eliminua që në fazën e grupeve, duke u zhvendosur në Ligën e Evropës, ku në ndeshjen e parë të raundit të 32-tave kundër Ajaxit, Young shënoi një nga golat e fitores 2–0. Ai e mbylli sezonin e parë në Old Trafford me 33 ndeshje dhe 8 gola në të gjitha kompeticionet.
2014–2017
parapamje|majtas|upright|Young në aksion me Manchester United në vitin 2015.
Në maj 2014, Louis van Gaal u vendos trajneri i ri i Manchester United. Nën drejtimin e tij, ekipi filloi të luante me rreshtimin 3–5–2, që pa Young të zhvendosej në rolin e anësorit të tërhequr. Pas luajti në këtë pozicion gjatë fazës përgatitore, ai debutoi në këtë rol të ri më 16 gusht në disfatën 2–1 kundër Swansea City. Më 1 janar 2015, Young dëmtoi kofshën gjatë barazimit 1–1 kundër Stoke City. Ai u rikthye në aksion më 3 shkurt në fitoren komode 3–0 kundër Cambridge United në Kupën FA, duke zëvëndësuar argjentinasin Marcos Rojo në minutën e 82të. Young regjistroi golin e parë të sezonit në fitoren 1–0 kundër Newcastle United më 4 mars, kurse më 12 prill, ai u shpall lojtari më i mirë në fitoren 4–2 kundër Manchester Cityt, ku ai shënoi golin e barazimit të përkohshëm dhe asistoi dy gola të tjerë. Young e mbylli sezonin 2014–15 me 29 ndeshje dhe 2 gola ndërmjet Premier Ligës dhe Kupës FA. Ai e kaloi sezonin duke luajtur si anësor dhe si anësor i tërhequr; për këtë të fundit, trajneri ndjeu se ishte pozicioni më i mirë për anglezin.
Më 7 gusht 2015, Young firmosi një kontratë të re tre-vjeçare me Manchester United, me një mundësi rinovimi edhe për një vit, duke e mbajtur veten të angazhuar në klub deri në vitin 2018. Ndeshjet e tij në fillimin e sezonit ishin të kufiziuara, duke luajtur vetëm një ndeshje si titullar kundër Tottenham Hotspur më 8 gusht. Më 12 shtator, Young kombinoi me debutuesin Anthony Martial i cili shënoi golin e tij të parë të sezonit në fitoren 3–1 kundër ekipit rival Liverpool. Gjatë muajve të ardhshëm, ai filloi të aktivizohej si mbrojtës i djathtë për shkak të dëmtimit të Antonio Valencias. Më 17 janar 2016, Young pësoi një dëmtim të rëndë në ije në ndeshjen ndaj Liverpoolit, duke qëndruar jashtë fushave për disa muaj. Ai u rikthye në aksion më 10 prill në disfatën 3–0 kundër Tottenham Hotspur, duke luajtur në një pozicion të avancuar pasi zëvëndësoi Marcus Rashford në fillim të pjesës së dytë. Vendimi për të aktivizuar Young në pozicionin e sulmuesit bëri që trajneri Van Gaal të përballej me kritika të shumta, megjithatë holandezi e mbrojti këtë vendim duke thënë se ai "të tendoste mbrojtjen kundërshtare". Ai shënoi golin e tij të vetëm të sezonit më 17 maj në ndeshjen e fundit të Premier Ligës ku Manchester United fitoi 3–1 kundër Bournemouth. Katër ditë më pas, ai fitoi Kupën FA ku në finale Manchester United fitoi 2–1 kundër Crystal Palace në kohën shtesë; ai u aktivizua fillimisht si zëvëndësues në minutën e 72të në vend të Rashford, duke marrë rolin e sulmuesit, por më pas u zhvendos si mbrojtës i majtë. Ky ishte trofeu i tij i tretë me klubin.
parapamje|djathtas|Young (majtas) në aksion me Manchester United në vitin 2017. Me ardhjen e José Mourinhos në krye të pankinës së Manchester United, hapsirat në formacion për Young u paksuan në pjesën e parë të sezonit. Ndeshja e tij e parë sezonale erdhi më 15 shtator në disfatën 1–0 kundër Feyenoord në Ligën e Evropës, duke zëvëndësuar spanjollin Juan Mata në minutën e 63të. Nga tetori deri në janar, Young luajti vetëm katër ndeshje, të gjitha si titullar në pozicionin e mbrojtësit të krahut ose anësorit të tërhequr. Ai regjistroi asistin e parë të sezonit më 19 mars 2017 në fitoren 3–1 kundër Middlesbrough, ku krosimi i tij u shënua me kokë nga Fellaini. Më 16 prill, Young ishte kapiten i ekipit për herë të parë, me Manchester United që fitoi 2–0 kundër Çelsit. Sezoni i tij u mbyll më 4 maj pas një dëmtimi kundër Celta Vigos në ndeshjen e parë të gjysëm-finales së Ligës së Evropës.
2017–2020
Young zhvilloi ndeshjen e parë të sezonit 2017–18 më 12 shtator në fitoren 3–0 kundër Baselit në Ligën e Kampioneve, ku ai ishte kapiten dhe asistoi golin e Fellainit në minutën e 35të me një krosim. Pesë ditë më pas, ai luajti si titullar në krahun e majtë të mbrojtes në fitoren komode 4–0 kundër Evertonit. Më 28 nëntor, Young shënoi dopietën e tij të parë që nga marsi 2012 në fitoren 4–2 në Vicarage Road kundër ish klubit të tij Watford; ai shënoi dy golat e parë të ekipit të tij, përfshirë edhe një goditje dënimi nga 30 metra që përfundoi në trekëndëshin e majtë.
Në shkurt 2019, Young firmosi një kontratë të re një-vjeçare me klubin. Në gusht 2019, para fillimit të sezonit 2019–20, Young u vendos kapiteni i ri i Manchester United.
Internazionale
Më 17 janar 2020, klubi italian Internazionale njoftoi se kishte firmosur një kontratë gjashtë-mujore me mundësi rinovimi për një sezon me Young. Shuma e transferimit u raportua të ishte 1.5 milion €. Ai bëri debutimin e tij me ekipin më 26 janar në ndeshjen e Serie A kundër Cagliarit, duke asistuar golin e vetëm të ekipit të tij të shënuar nga Lautaro Martínez me një kros, me Interin që barazoi 1–1 në San Siro.
2006–2009: Ekipi nën-21 dhe ekipi i parë
Në shkurt 2006, performancat pozitive të Young me Watford u shpërblyen me thirrjen e parë në ekipin kombëtar nën-21 nga trajneri Peter Taylor për ndeshjen miqësore kundër një ekipi italian të Serie B. Anglia fitoi 1–0, me Young i cili luajti si titullar në pjesën e parë. Thirrja e tij e rradhës erdhi për ndeshjen kundër Zvicrës në shtator të atij viti. Ndeshja e vlefshme për kualifikueset e UEFA Kampionatin Evropian nën-21, përfundoi me fitoren e Anglisë 3–2 falë një goli në fund, duke bërë që Tre luanët të fitonin grupin e tyre dhe të kualifikoheshin në fazën play-off. Ai u thirr në finalet e turnamentit, duke zhvilluar tre ndeshje. Në gjysëm-finalen kundër vendit organizator Holanda, Young shënoi dy herë në gjuajtjet e penalltive me Anglinë që u mposht 13–12. Në periudhën 2006–2007, Young zhvilloi 10 paraqitje me ekipin nën-21 të Anglisë.
Më 31 gusht 2007, Steve McClaren thirri Young në ekipin e parë të Anglisë për herë të parë, për ndeshjet kualifikuese të UEFA Euro 2008 kundër Rusisë dhe Izraelit. Ai luajti ndeshjen e tij të parë për Anglinë më 16 nëntor 2007 në ndeshjen miqësore kundër Kombëtarja austriake e futbollit; Young u aktivizua si zëvëndësues në pjesën e dytë dhe kontriboi në fitimin e ndeshjes me rezultatin 1–0. Ai nuk ishte pjesë e listës praprake me 30 lojtarë të trajnerit Fabio Capello për Kupën e Botës 2010 në Afrikën e Jugut.
2010–2012: Fushata e UEFA Euro 2012
parapamje|majtas|150px|Young me Anglinë para një ndeshje në [[UEFA Euro 2012.]] Më 12 tetor 2010, Young luajti si titullar për herë të parë me Anglinë në një ndeshje kualifikuese të UEFA Euro 2012 kundër Malit të Zi. Goli i tij i parë ndërkombëtar erdhi më 9 shkurt 2011 në miqësoren në transfertë kundër Danimarkës, duke ndihmuar Anglinë të fitonte 2–1. Po në atë vit, Young do të shënonte edhe kundër Zvicrës (me një gjuajtje vollej në hyrje të zonës kundërshtare), Uellsit (golin e vetëm të ndeshjes) si dhe kundër Malit të Zi, në një ndeshje ku ai asistoi edhe golin e Darren Bent. Në këtë ndeshje Anglia barazoi 2–2, një rezultat që i lejoi kualifikimin për në finalet e turnamentit.
Më 26 maj 2012, Young shënoi në ndeshjen miqësore përgatitore për Euro 2012 kundër Norvegjisë, duke shënuar për të katërtën ndeshje rresht. Ai u bë lojtari i parë që nga Wayne Rooney që shënon në katër ndeshje rresht për Anglinë. Në turnament, Young luajti në të katërt ndeshjet e kombëtares. Anglia u eliminua në çerek-finale nga Italia pas gjuajtjeve të penalltive; ai ishte një nga dy lojtarët e Anglisë që gabuan në penalltinë e tyre.
2017–vazhdon: Rikthimi dhe Kupa e Botës 2018
parapamje|djathtas|Young me Anglinë gjatë [[2018 FIFA Kupa e Botës|Kupës së Botës 2018.]] Në nëntor 2017, pasi nuk kishte qënë pjesë e kombëtares për rreth 4 vite, Young u rikthye pasi mori një ftesë nga trajneri Gareth Southgate për ndeshjet miqësore kundër Gjermanisë dhe Brazilit. Ai luajti në miqësoren e dytë ndaj Brazilit më 14 nëntor, e cila u mbyll në barazim pa gola, duke zëvëndësuar mbrojtësin Ryan Bertrand në minutën e 80të.
Në maj 2018, Southgate e përfshirë Young në listën e tij me 23 lojtarë që do të luanin në Kupën e Botës 2018 në Rusi. Ai ishte titullar në krahun e majtë të mbrojtjes në dy ndeshjet e para të grupit kundër Tunizisë dhe Panamasë. Anglia i fitoi të dy ndeshjet e para, duke siguruar kualifikimin për në fazën me eliminim direkt. Kjo gjë bëri që Young të lihej pushim për ndeshjen e tretë të grupit kundër Bekgjikës. Në ndeshjen e raundit të 16-tave kundër fituesit të grupit H Kolumbisë, Young luajti si titullar dhe u zëvëndësua nga Danny Rose 12 minuta para përfundimit të kohës së rregullt. Ndeshja shkoi në gjuajtjet e penalltive ku Anglia fitoi 4–3. Në çerek-finalen kundër Suedisë, Young luajti 90 minuta të plota dhe asistoi një nga dy golat e fitores 2–0. Në gjysëm-finale Anglia u përball me Kroacinë, e cila fitoi 2–1 në kohën shtesë duke i eliminuar Tre Luanët nga kompeticioni; në ndeshjen e vendit të tretë, Southgate nuk e aktivizoi Young. Anglia humbi finalen e vogël kundër Belgjikës, duke e mbyllur turnamentin në vendin e katërt, e cila ishte rezultati më i mirë i tyre që nga viti 1990.
Profili i lojtarit
Young në karrierën e tij ka luajtur në disa pozicione: edhe pse kryesisht është një anësor, ai ka luajtur si sulmues nën drejtimin e trajnerit Boothroyd te Watford dhe një herë nën drejtimin e Van Gaal te Manchester United. Te Aston Villa, ai luajti në një rol të lirë mbrapa sulmuesit.
Gjatë viteve të tij te United, Young u përshtat në rolin e mbrojtësit, duke u aktivizuar në të majtë. Martin Laurence i WhoScored tha në vitin 2018, "Luke Shaw nuk mund të marrë një goditje në Manchester United dhe kjo është në sajë të formës së Ashley Young, i cili është përshtatur me një rol tjetër të ri në mënyrë të shkëlqyer. Young tani po dëshmon se është një mbrojtës agresiv dhe inteligjent, ndërsa ende ofron kërcënim me dërgesat e tij në zonë. Në formën aktuale, 32-vjeçari nuk duhet të hyj në ekip, por të konsiderohet si zgjedhja e parë e Anglisë." Përveç se në krahun e majtë, Young ka luajtur edhe në të djathtë të mbrojtjes.
Young në karrierën e tij ka shkaktuar edhe polemika, duke u akuzuar nga mediat për simulime dhe është kritikuar nga trajnerë si Sir Alex Ferguson dhe David Moyes, të cilët kanë thënë se ai i ka përdorur simulimet për të marrë avantazhe të padrejta.
Jeta personale
Young ka lindur në Stevenage, Hertfordshire. Ai ka vëlla më të madh dhe dy vëllezër më të vegjël që janë futbollista: Lewis, i cili debutoi me Watford në vitin 2008, dhe Kyle, i cili në prill 2009 u stërvit me Akademinë e Arsenal. Young ndoqi gjimnazin John Henry Newman, ku ai luajti futboll me pilotin e ardhshëm të Formula Një, Lewis Hamilton. Babai i tij i cili ka lindur në Xhamajkë është tifoz i Tottenhamit, kurse vetëm Young, ashtu si vëllai i tij, ishte tifoz i Arsenalit. Heroi i tij dhe "modeli brënda dhe jashtë fushe" ishte Ian Wright. Young u martua me Nicky Pike në qershor 2015. Ata fillimisht e kishin planifikuar martesën në vitin 2011 por u anullua dy ditë para se të kryhej.
Trofe
Watford
Aston Villa
Manchester United
Tempulli Thyagaraja në Tiruvottiyur
Tempulli Thyagaraja në Tiruvotiyur (i quajtur edhe Tempulli Thiruvotriyur Thiyagaraja Swamy, Tempulli Thiyagaraja Swamy si dhe Tempulli Vadivudai Amman) është një tempull hindu kushtuar Shivës. Është i vendosur në Tiruvottiyur në pjesën veriore të Chennait në shtetin indian Tamil Nadu. Tempulli lartësohet nga hymnet e Tevaramit të nayanarëve shaivitë, poetët-shenjtë tamilë të shekullit të VII dhe për rredhojë i klasifikuar si Paadal Petra Sthalam. Tempulli është i lidhur ngushtësisht me poetët-shenjtë Sundarar dhe Pattinathar. Tempulli ka qenë ndërtuar nga Dinastia Pallava në shekullin e VII dhe i zgjeruar gjerësisht nga mbretërit Chola gjatë shekullit të XI. Ai ka një kullë portiku (gopurami) me shtatë kate, një depozitë tempullore, me një sipërfaqe të përgjithshme që e kalon në 1 akre. Ai administrohet dhe mirëmbahet nga Bordi i Besimit Hindu dhe Përkrahjes së Bamirësisë në Qeverinë e Tamil Nadusë. Tempulli ngjason me Tempullin Thygaraja në Tiruvarur pasi të dy tempujt u zgjeruan nga Rajendra Chola I dhe të dy paraqesin të njëtat poza kërcimi të Shivës.
Legjendat
Brahma është perëndia hindu e krijimit dhe një nga tre hyjnitë kryesore të Hinduizmit, ku të tjerët janë Vishnu dhe Shiva. Ai krijoi si zotat ashtu dhe demonët – të dy këta grupe luftojnë kundër njëri-tjetrit. Ndërsa demontë që quhen asura përdorin fuqinë fizike, zotat e quajtur deva përdorin fuqinë e Vedave, teksteve të shenjta. Njëherë, dy asura, Madhu dhe Kaithaba mashtruan zotat duke u vjedhur vedat, i coptuan ato dhe i fshehën në fundin e detit. Vishnu i luftoi asurat, por nuk mundi te mposhtëte ata. Ai iu lut Shivës dhe Parvatit dhe me bekimin e tyre ai qe i aftë ti mposhtëte demonët. Ai mori formën e Matsyas, peshk me kokë njerëzore, për të kërkuar vedat. Vedat e rekuperuara nga fundi i detit u sollën nga hyjnia në këtë tempull, ku i ribashkoi dhe purifikoi ato. Pema e dëshirave të zotave, makizha, u bë pema e shenjtë e tempullit.
Historia
Tempulli ishte qendra e mësimit, me sallat brenda tempullit që funksiononin si vende për diskutime fetare në lëndë si vyakarna (përkthimi), Somasiddantha (filozofia) dhe gramatika e Paninit. Bashkangjitur me tempullin ndodhej një strehim vetmitar eremiti gjatë shekullit të IX, e kryesuar nga Caturananas Pandithari. Tempulli zhvillonte gjithashtu diskutime filozofike dhe mbi gramatikën. Ka referenca për recitalin e Prabhakaras, Rudras, Yamalas, Puranas, Sivadharmas, Panchangas dhe Bharatas. Tokat u dhuroheshin studiuesve të ditur dhe gjeratës së tyre si Vedavritti, Bhattavriti, Vaidyavritti dhe Archanavritti. Brenda tempullit gjendet një numër mbishkrimesh që datojnë nga Periudha Pallava. Sankaracharya, studiuesi i shekullit të VIII i shkollës advaita të Hinduizmit mendohet se e ka vizituar tempullin për të larguar fuqinë e keqe. Tempulli u ndërtua fillimisht nga Dinastia Pallava dhe u rikonstruktua më vonë nga Rajendra Chola I. Mbishkrimi që daton nga viti 954, viti i pestë i mbretit Chola, Gandaraditya tregon për dhurimin e 90 deleve për djegien e kandilave dhe ilavilakut, një kandil i bërë në Sri Lanka. Mbishkrimi që daton nga viti 1046 tregon se 64 statuja bronxi nayanmar u vendosën në tempull. Në tempull kishte një numër po prej 64 vajzash kërcimtare të quajtura Devadasi, që ndaheshin në dy grupe - valankai dasis kërcente për Thyagarajan, ndërsa idangai dasis kërcente për Vadivudai Ammanin. Gjatë mbretërimit të Malik Kafurit, një pjesë e tempullit u shkatërrua dhe idhujt prej bronxi të pranishëm tani në tempull u vendosën gjatë Periudhës Vijayanagara në shekullin e XV. Një mbishkrim i shekullit të XIII tregon praktikën e flijimit të kafshëve për hyjneshën, që vazhdoi bashkë me ofrimin e pijeve intoksikuese deri në fillim të viteve 2000. Shenjtët e famshëm si Pattinathari, Topeswamigali dhe Ramalinga Swamigali jetuan në këtë qytezë dhe iu lutën Thyagarajas po në këtë tempull. Ky vend është gjithashtu shtëpia e Thiruvottiyur Thyagayyarit që është një kompozitor dhe poet karnatik.
Tempulli
Hyjnia kryesuese është Aadhipureeswarari, që paraqitet në formën e një pirgu balte i mbuluar nga një armaturë. Gjatë ditës së hënës së plotë të muajit tamil të karthigait, armatura hiqet dhe paraqitja e perëndisë bëhet e dukshme për besimtarët. Hyjnia vajoset me vajra punugu, javvadhu dhe sampirani. Në krahun verior të tempullit ndodhet një faltore kushtuar Durgës. Brenda kompleksit të tempullit kryesor – pikërisht përkundrejt faltores kryesore gjendet faltorja e Nataraxhas dhe në koshta është faltorja e Ganapatit. Ganapati është i njohur si Gunalaya Ganapati (banesa e lumturisë) dhe pasi ecën në mënyrë rituale përreth faltores gjendet statuja e Adi Shankaras –pak mbrapa faltores kryesore brenda kompleksit. Të vendosura aty gjenden edhe hyjni si Subrahmanya. Statuja e Dakshinamurthyt është në Koshtan veriore e drejtuar nga jugu dhe duke shkuar te nënkompleksi i faltores së Kalit. Adi Shankara thuhet se ka vendosur një çakra për të qetësuar Devin dhe për ta bërë atë Sowmya roopi ( të qetë dhe shkëlqyese). Deri më sot – një grup i zgjedhur prej familjeve Nampoothiri kryejnë puxha dhe aradhana për këtë hyjni dhe hyjneshën siç dëshironte Adi Shankara. Emri i hyjneshën në këtë tempull është Vadivudai Amman e mbiquajtur Tripurasundari. Hyjnesha bujtet në një faltore të veçantë brenda kompleksit tempullor. Hyjni të tjera të pranishme në tempull janë Thiruptheeswarari, Kuzhandhai Eesari, Jaganadhari, Annamalayari, Jambukeswarari, Nagalingari, Meenakshi, Sundareswarari, Sagasralingami, Amirthakandeesari, Gowrieeswarari dhe Ekapaadhari. Në këtë tempull besohet se janë adhuruar njëzet e shtatë yjet e kalendarit tamil.
Festat
Festa kryesore zhvillohet në muajin tamil të Masit (shkurt–mars) dhe që mbledh historikisht turma të mëdha besimtarësh. Gjatë ditës së tetë kryhet një funksion shtesë i quajtur Mahiladisevai. Faltorja e Durgadevit në krahun verior të tempullit është e lidhur me Kannagin, protagonistin e Silappadikaramit, një epos tamil i shekullit të II. Çdo vit zhvillohet një festë 15-ditëshe në nder të Durga Devit dhe gjatë ditës së fundit, çatia me kashtë e eventit digjet për të simbolizuar Kannagin që dogji Madurain fund të eposit.
Administrimi i tempullit
Gjatë periudhës nga viti 1786 deri në vitin 1831, kishte përplasje të shpeshta midis kastave të djathta që përfshinin zejtarët dhe të varfërit dhe kastat e majta që përfshinin të pasurit dhe tregtarët e vegjël. Ishte praktikë e administratorëve britanikë të jepnin zyrën e kryeadministratorit të tempullit tregtarëve të pasur. Sipas kësaj tradite, Lingi Chetti e drejtoi nga viti 1754, dhe pas vdekjes së tij, familja e tij e trashëgoi postin. Njerëzit e kastës së djathtë u acaruan shumë që posti u trashëgua nga kasta e majtë. Në gusht të vitit 1786, kasta e majtë i dërgoi një peticion guvernatorit dhe këshillit të Fort St. George duke deklaruar se kasta e djathtë nuk kishte të drejtë mbi administrimin e tempullit dhe ishin përfshirë në sulmimin e një personi të kastës së majtë. Britaniku e anashkalonte duke deklaruar se të dyja kishin të drejtën të kryenin ceremonitë e tyre sipas zakoneve përkatëse. U shpall gjithashtu se çdo përfaqësues do të ishte përgjegjës për shkeljet. Ndërsa kasta e majtë e pranoi, kasta e djathtë i ndaloi praktikat e saj. Pati përplasje të të nisura nga të dyja krahët dhe njëherë rezultoi në sulmin sepoyët (ushtarë indianë nën drejtimin britanik apo evropianëve të tjerë kolonizatorë) të përfshirë në mbrojtje. Mosmarrveshjet u përsëritën prapë gjatë vitit 1828 kur prifti i tempullit u ankua rreth krye administratorit. Në vitin 1831, pati ankesa të ripërsëritura kundër krye-administratorit mbi autoritetin e vajzave që kërcenin dhe të drejtës së tij në administrimin e tempullit duke deklaruar parregullsi financiare. Vajzat kërcimtare u hoqën menjëherë nga tempulli. Administratori zonal përkrahu veprimin kundër vajzave kërcimtare dhe deklaroi se Arunachala Chetti i krahut të majtë duhet të ishte administratori i tempullit. Iu sugjerua gjithashtu kastës së djathtë që anjë ankesë nuk do të pranohej përveç rasteve të veçanta që do të tregonin se kasta e djathtë ishte larguar nga zakonet.
Ryosuke Yamanaka
Ryosuke Yamanaka (山中 亮輔) është një futbollist japonez.
Kombëtarja
Për reprezentacionin japonez ka luajtur 2 ndeshje dhe ka shënuar 1 gola.
Përshëndetja (ushtarake)
__NOINDEX__ parapamje|Një gjeneral i Policisë Kombëtare të Indonezisë përshëndet. Një përshëndetje është zakonisht një gjest zyrtar i dorës ose veprim tjetër që përdoret për të treguar respekt në situata ushtarake. Përshëndetjet janë të lidhura kryesisht me ushtrinë dhe zbatimin e ligjit, por shumë organizata civile, të tilla si Girl Guides, Boy Scouts dhe Salvation Army përdorin përshëndetje formale. Civilët e zakonshëm përshëndesin gjithashtu joformalisht për të përshëndetur ose pranuar praninë e një personi tjetër; të tilla si maja e kapelës ose tundja e dorës ndaj një shoku ose fqinji.
Artix, Pyrénées-Atlantiques
Artix është një komunë në Francë. Artix bën pjesë në departamentin Pyrénées-Atlantiques të rajonit Nouvelle-Aquitaine. Komuna ka një popullsi prej 3471 banorë dhe sipërfaqe 9.11 km².
Tripleta (futboll)
thumb|275x275px|[[FC Barcelona është i vetmi ekip evropian që ka fituar tripletën kontinentale dy herë, në sezonet 2008–09 dhe 2014–15.]]
Tripleta në futboll arrihet kur një klub fiton tre trofe në një sezon të vetëm. Një 'tripletë kontinentale' përfshin fitimin e ligës kombëtare të një klubi, kupës kryesore kombëtare dhe një trofeu kontinental. Një 'tripletë vendore' përfshin fitimin e tre trofeve, ku zakonisht përfshihet kampionati, kupa parësore dhe kupa dytësore.
Tripleta kontinentale
Në këtë listë përfshihen ekipet që kanë fituar kampionatin elitar të shtetit të tyre, kompeticionin parësor të kupës (dopietën) si dhe një kompeticion madhor kontinental, të gjitha këto në një sezon të vetëm. Klubi i parë që e arriti këtë për herë të parë ishte Celtic në vitin 1967, duke fituar Liga e Futbollit Skoceze, Kupën e Skocisë dhe Kupën Evropiane.
Gjithsej, shtatë ekipe e kanë realizuar këtë arritje që nga viti 1967.
Roche-et-Méry
Roche-et-Méry është një komunë franceze, e cila ndodhet në departamentin Ardennes të rajonit Grand Est.
Lidhje të jashtme
Roche-et-Méry Roche-et-Méry
2011 në Shqipëri
Në vijim është lista e ngjarjeve që kanë ndodhur gjatë vitit 2011 në Republikën e Shqipërisë.
Dinjiteti
Dinjiteti është e drejta e një personi për t'u vlerësuar dhe respektuar për hir të tij dhe për t'u trajtuar në mënyrë etike. Është me rëndësi në moral, etikë, ligj dhe politikë si një shtrirje e koncepteve të epokës iluministe të të drejtave të qenësishme dhe të patjetërsueshme. Termi mund të përdoret gjithashtu për të përshkruar sjelljen personale, si në "sjelljen me dinjitet".
Tomoyuki Hirase
Kombëtarja
Për reprezentacionin japonez ka luajtur 2 ndeshje.
Sajmir Misku
Sajmir Misku Lindur më 28 Maj të vitit 1984 në Elbasan dhe banues në Tiranë, është këngëtar Shqiptarë.
Media Sociale
Rrjetet Sociale
Lista e videove me te shikuara ne YouTube
20 kenget me te shikuara ne YouTube janë :
Respekti
parapamje|Një shenjë që thotë "heshtje dhe respekt" në Varrezat Kombëtare të Arlingtonit. Respekti, i quajtur edhe nderim, është një ndjenjë ose veprim pozitiv i treguar ndaj dikujt ose diçkaje që konsiderohet e rëndësishme ose mbahet me respekt ose respekt të lartë. Ajo përcjell një ndjenjë admirimi për cilësitë e mira ose të vlefshme. Është gjithashtu procesi i nderimit të dikujt duke shfaqur kujdes, shqetësim ose konsideratë për nevojat ose ndjenjat e tyre.
Disa njerëz mund të fitojnë respektin e individëve duke ndihmuar të tjerët ose duke luajtur role të rëndësishme shoqërore. Në shumë kultura, individët konsiderohen të denjë për respekt derisa të provojnë të kundërtën. Mirësjelljet që tregojnë respekt mund të përfshijnë fjalë dhe fraza të thjeshta si "Faleminderit" në Perëndim ose "Namaste" në nënkontinentin Indian, ose shenja të thjeshta fizike si një përkulje e lehtë, një buzëqeshje, kontakt i drejtpërdrejtë me sy ose një shtrëngim duarsh i thjeshtë; megjithatë, ato akte mund të kenë interpretime shumë të ndryshme, në varësi të kontekstit kulturor.
Gjergj Gjika
thumb|250px|Gjergi Gjika
Gjergj Gjika ishte themelues i familjes Gjika, Princ i Moldavise në vitet 1658-1659, dhe Princ i Vllahis në vitet 1659-1660.
Gjergji u lindë në Veles, prinderit e tij ishin Shqiptarë.
Tomoya Ugajin
Tomoya Ugajin (宇賀神 友弥) është një futbollist japonez.
Kombëtarja
Për reprezentacionin japonez ka luajtur 1 ndeshje.
Shaban
Muaji Shaban ose Sha’ban është muaji i 8 sipas kalendarit islam dhe është muaj i shenjtë.
Sheval
Muaji Sheval është muaji i 10 sipas kalendarit islam.
Shkolla Normale e Bukureshtit
Shkolla Normale e Bukureshtit e njohur në gjuhën rumune si Scuola Normale Albaneze ishte një institucion arsimor i profilit pedagogjik, i themeluar më 10 maj të vitit 1892, në kryeqytetin e Rumanisë, Bukuresht.
Historiku
Shkolla Normale e Bukureshtit është themeluar nga ana e Shoqërisë "Drita" e Bukureshtit. Njoftimi për hapjen e saj u bë në gazetën "Drita" të Bukureshtit më 24 korrik të vitit 1892. Po në këtë vit u hartua edhe Rregullorja e shkollës, me 23 nene. Në nenin 23 të saj mes tjerash thuhej se "mësuesit e kësaj shkolle do të hapin mësojtore shqipe në Shqipëri, Bullgari, Mal të Zi, Greqi, Itali, Austro-Hungari, Serbi dhe Rusi. Në këtë institucion arsimor mësoheshin këto lëndë mësimore:gjuha shqipe, gjuha rumune, gjuha osmane, pedagogji, histori, gjeografi, matematikë, dituri natyre, bukurshkrim, edukatë artistike, muzikë, gjimnastikë, kanunet e Perandorisë Osmane, mësim feje (ortodokse, myslimane dhe katolike). Si tekste mësimore janë përdorur veprat shqipe të botuara nga shtypshkronja shqiptare në Bukuresht mes të cilave dallohet libri "Leçitjea sqipe" pastaj libri tjetër "Gramatika e gjuhës shqipe" (Gramatica limbii albaneze) i përgatitur posaçërisht për këtë shkollë, etj. Drejtor i shkollës ka qenë Nikolla Naço (1843 - 1913). Shkolla kishte edhe internatin e saj. Në këtë institucion arsimor pedagogjik u arsimuan mbi 100 intelektualë shqiptarë.
Beaulieu-sur-Oudon
Beaulieu-sur-Oudon është një komunë në Francë. Beaulieu-sur-Oudon bën pjesë në departamentin Mayenne të rajonit Pays de la Loire. Komuna ka një popullsi prej 520 banorë (regjistrimi 2009) dhe sipërfaqe 19.73 km².
Atsushi Yoneyama
(lindur më 20 Nëntor 1976) është një ish-futbollist japonez.
Kombëtarja
Për reprezentacionin japonez ka luajtur 1 ndeshje.
Dhilkade
Muaji Dhilkade, Zilkade ose Dhulkade është muaji i 11 sipas kalendarit islam dhe është muaj i shenjtë.
Kali Linux
parapamje|Logo e Kali Linux parapamje|Pamje nga sistemi operativ Kali Linux është një distribucion GNU/Linux bazuar në Debian me fokus testimin e depërtimit të rrjetit (pen-testing në gjuhën angleze). Projekti mirëmbahet dhe financohet nga Offensive Security Ltd dhe Matit Aharoni, Devon Kearns dhe Raphaël Hertzog janë zhvilluesit kryesorë.
Zhvillim
Kali Linux ka mbi 600 programe të para-instaluara të testimit të depërtimit, duke përfshirë Armitage (një mjet grafik për menaxhimin e sulmit kibernetik), Nmap (skanues porti), Wireshark (një analizues i paketave), John Ripper (një thyerje fjalëkalimi), Aircrack- ng (një suitë softuerësh për LAN pa tela të testimit të depërtimit), suite Burp dhe skanues të sigurisë së aplikacionit në internet OWASP ZAP.
Ajo u zhvillua nga Mati Aharoni dhe Devon Kearns of Security Ofensiv përmes rishkrimit të BackTrack, testimit të tyre të mëparshëm të sigurisë së informacionit shpërndarjen Linux bazuar në Knoppix. Fillimisht, ajo u krijua me fokus në auditimin e kernelit, nga e cila mori emrin e saj Kernel Auditing LInux. Emri ndonjëherë supozohet gabimisht se vjen nga Kali, perëndeshë hindu. Zhvilluesi i tretë kryesor, Raphaël Hertzog, iu bashkua atyre si një ekspert Debian.
Kali Linux bazohet në degën e Testimit Debian. Shumica e paketave që përdor Kali importohen nga depot e Debian.
Me versionin 2019.4 në nëntor 2019, ndërfaqja e paracaktuar e përdoruesit u kalua nga GNOME në Xfce, me një version GNOME ende në dispozicion.
Lakimi i erërave
Lakimi i erërave : poezi, me autor Ibrahim Berisha, red. Ali Podrimja. Botuar në Prishtinë në vitin 1989 nga "Rilindja". Libri ka 60 faqe.
Shënime: Letërsia shqipe, poezia.
Rumel
Rumel është një komunë franceze, e cila ndodhet në departamentin Ardennes të rajonit Grand Est.
Gjuha Oti
Gjuha Otí, e njohur edhe si Chavante ose Euchavante, është një gjuhë e izoluar, i folur dikur në shtetin e Sao Paulo, Brazil, midis lumenjve Peixe dhe Pardo. Gjuha u zhduk në fillim të shekullit të 20-të, dhe Oti i fundit etnik vdiq në vitin 1988. Janë ruajtur vetëm disa lista me fjalë.
Rumel
Lidhje të jashtme
Rumel Rumel
Gjuha Oti
Greenberg e klasifikonte Oti si një gjuhë makro-ge, por ai nuk ofroi pothuajse asnjë të dhënë mbështetëse dhe nuk u pasua nga studiues të tjerë.
Historia
Oti u shfaros në masë të madhe në fund të shekullit të 19-të, nga frika se ata ishin Kaingang. Nimuendajú vlerësoi se kishte rreth 50 Oti në 1890. Deri në vitin 1903 kishte vetëm 8, të ndara në dy vende, disa kilometra në lindje nga Indiana dhe në lindje të Presidente Prudente, midis lumenjve Peixe dhe Paranapanema dhe një në Platina, rreth 50 km në veriperëndim të Ourinhos. Tokat tradicionale Oti deri në 1870 ishin vendosur në mes të këtyre dy vendeve.
Protestat kundër rritjes së çmimit të naftës dhe kostove të jetesës në 2022
Ditët në vijim
Protestat vazhduan edhe pse forcat policore të shtetit nderhyjnë për të shpërndarë protestuesit. Qytetarët paralajmëruan që do të qëndronin rezistent 24 orë kur policia ndërhyri për të ndarë kordonët e protestuesve.
Reagimet e qeverisë
Nga protesta e zhvilluar në datën 11 Mars 2022 në të gjithë vendin, janë proceduar penalisht të paktën 84 persona, 6 janë arrestuar, ndërsa një tjetër është shpallur në kërkim.
Muhammed Muhsin Khan
Muhammed Muhsin Khan (lindi më 1345 hixhri / viti 1927 në Kasur - 14 korrik 2021, Medine), ishte një autor pakistanez i njohur për përkthimet e tij në gjuhën angleze të Sahih Buhariut dhe Kuranit, i cili e përfundoi së bashku me Muhammed Taqi-ud-Din el-Hilali.
Të martën mbrëma
Të martën mbrëma libër me autor Ibrahim Berisha, red. Anton Pashku. Botuar në Prishtinë në vitin 1988 nga "Rilindja". Libri ka 112 faqe.
Shënime: Letërsia shqipe, tregime dhe novela.
Gatimi
parapamje|Një person që gatuan në një restorant në [[Maroku|Marok.]] Gatimi ose artet e kuzhinës janë arti, shkenca dhe zanati i përdorimit të nxehtësisë për të përgatitur ushqimin për konsum. Teknikat dhe përbërësit e gatimit ndryshojnë shumë, nga pjekja e ushqimit në zgarë në zjarr të hapur deri te përdorimi i sobave elektrike, te pjekja në lloje të ndryshme furrash, duke reflektuar kushtet lokale.
Llojet e gatimit varen gjithashtu nga niveli i aftësive dhe trajnimi i kuzhinierëve. Gatimi bëhet si nga njerëzit në banesat e tyre ashtu edhe nga kuzhinierë dhe kuzhinierë profesionistë në restorante dhe objekte të tjera ushqimore.
Përgatitja e ushqimit me nxehtësi ose zjarr është një aktivitet unik për njerëzit. Ekzistojnë dëshmi arkeologjike të zjarreve të gatimit të paktën 300,000 vjet më parë, por disa vlerësojnë se njerëzit filluan të gatuanin deri në 2 milionë vjet më parë.
Daði Freyr
Daði Freyr Pétursson (i lindur më 30 qershor 1992), i njohur profesionalisht si Daði Freyr ose nga mononimi Daði, është një muzikant islandez që jeton në Berlin, Gjermani. Ai duhej të përfaqësonte Islandën në Festivalin Evropian të Këngës me këngën "Think About Things", përpara se të anulohej Festivali Evropian i Këngës 2020. Ai është vendosur ta përfaqësojë Islandën në Festivalin Evropian të Këngës 2021.
Gjuha Páez
Páez (gjithashtu Paez, Paes, autori Nasha Yuwe 'gjuha NASA' është duke u përdorur gjithnjë e më shumë) është një gjuhë e izoluar e Kolumbisë e folur nga populli Páez. Etnologu vlerëson 71,400 deri 83,300 folës, duke përfshirë 40,000 monolingual, nga një popullsi etnike prej 140,000.
Është folur nga bashkësia e dytë më e madhe kolumbiane, Páez, në veri të Departamentit të Cauca, në Kolumbinë jugperëndimore. Megjithatë, njerëzit duhet të lëviznin në departamentet e tjera të Kolumbi si Huila, Tolima dhe Valle del Cauca.
Historia
Megjithëse shumë gjuhë indigjene kolumbiane janë zhdukur që nga koha koloniale, në Kolumbi ka ende mbi 60 gjuhë, të klasifikuara në 10 familje gjuhësore: Chibcha, Arawak, Caribe, Quichua, Tukano, Guahibo, Maku-Puinave, Witoto-Bora, Sáliba Choco. Aktualisht, familja Chibcha ka gjuhë nga Santa Marta: Arhuaco, kogui, Wiwa, Tunebo, Motilone, Chimila dhe Cuna, por besohet se Nasha Yuwe ishte pjesë e familjes Chibcha.
Bujqësia është baza e ekonomisë së popullit dhe kështu ata kanë luftuar për të zgjeruar fushat e tyre. Me zgjerimin territorial, ata mund të përhapnin gjuhën e tyre. Për shembull, folësit e Nasa Yuwe mund të zhvillojnë së fundmi kulturën e tyre në lindje dhe në perëndim të vendbanimit të tyre.
Gjuha është rrezikuar për shumë shekuj. Kërcënimi i parë kundër gjuhës ishte në shekullin e 17-të, me vendosjen e Spanjollëve për arsim në Kolumbi.
Në shekullin e 20-të, njerëzit besonin se Nasa Yuwe kishte rrënjë nga Chibcha, por gjuha e mëparshme konsiderohet tani një gjuhë e izoluar. Gjithashtu, në fshatrat e Páezit, ka shumë grupe të Guambianos që lejojnë krijimin e disa varianteve gjuhësore dhe dygjuhësisë.
Në arsim, Nasa Yuwe u shtyp nga kultura dominuese, e cila kërkonte që ata të bëheshin shtetas kolumbianë. Shkollimi ishte pjesërisht për të civilizuar indigjenët; fëmijët që flisnin në gjuhën e tyre amtare janë ndëshkuar siç janë duke u detyruar të gjunjëzohen me drithëra për orë të tëra. Kështu, njerëzit u detyruan të shmangin gjuhën e tyre amtare.
Rivitalizimi
Me Ligjin e Përgjithshëm të Arsimit, etnoedukimi është mundësia e edukimit për grupet etnike, por arsimi duhet të lidhet me kulturën, traditat, gjuhën dhe elementët vendas të grupeve etnike. Për të arritur qëllimin për t'u dhënë rëndësi gjuhëve indigjene, është e rëndësishme të sigurohet që gjeneratat e ardhshme indigjene të ruajnë dhe të mësojnë gjuhët që nuk kanë privilegje sociale në shoqërinë kolumbiane. Kështu, ishte e nevojshme të zbatohej broshura dhe materiale përmbajtje origjinale në gjuhë të ndryshme.
Edhe pse qeveria propozoi futjen e arsimimit të gjuhëve amtare në disa komunitete, ruajtja e gjuhëve dhe identiteteve është lënë pas dore. Është e rëndësishme të ringjallet gjuha sepse është pjesë e identitetit të shumë njerëzve që nuk janë konsideruar pjesë e shoqërisë kolumbiane.
Hapi i parë është që mësuesit vendas të njohin të gjitha aspektet akademike dhe aspektet socio-kulturore të grupit etnik. E ardhshme është krijimi i një fushate për të promovuar rëndësinë e gjuhës në një komunitet pakicë për të ruajtur identitetin. Qëllimi i fushatës është përforcimi i përdorimit të gjuhës në mjedisin arsimor dhe mjedisin familjar, sepse ato janë kontaktet e para dhe më me influencë të fëmijëve. Hapi i fundit është promovimi i projektit për t'u përdorur me gjuhët e tjera të rrezikuara të vendit tonë dhe për t'i rigjallëruar ato. Gjithashtu, është e nevojshme të krijohet një ndërgjegje në pjesën tjetër të shoqërisë për të shmangur margjinalizimin e njerëzve që flasin këto gjuhë amtare.
Hiromi Kojima
(lindur më 12 Dhjetor 1977) është një ish-futbollist japonez.
Antoine de Saint-Exupéry
Saint-Exupéry ishte një pilot i suksesshëm tregtar përpara Luftës së Dytë Botërore, duke punuar në rrugët e postës ajrore në Evropë, Afrikë dhe Amerikën e Jugut. Ai iu bashkua Forcave Ajrore Franceze në fillim të luftës, duke kryer misione zbulimi deri në armëpushimin e Francës me Gjermaninë në vitin 1940. Pasi u çmobilizua nga Forca Ajrore Franceze, ai udhëtoi për në Shtetet e Bashkuara për të ndihmuar në bindjen e qeverisë së saj për të hyrë në luftë kundër Gjermanisë naziste.
Saint-Exupéry kaloi 28 muaj në Amerikë, gjatë të cilëve ai shkroi tre nga veprat e tij më të rëndësishme, më pas iu bashkua Forcave Ajrore të Lirë Franceze në Afrikën e Veriut - megjithëse ai e kishte kaluar shumë moshën maksimale për pilotë të tillë dhe në përkeqësim të shëndetit. Ai u zhduk dhe besohet të ketë vdekur gjatë një misioni zbulimi nga Korsika mbi Mesdhe më 31 korrik 1944.
Para luftës, Saint-Exupéry kishte arritur famë në Francë si aviator. Veprat e tij letrare pas vdekjes e rritën statusin e tij në statusin e heroit kombëtar në Francë, duke përfshirë Princin e Vogël i cili është përkthyer në 300 gjuhë. Ai fitoi njohje të gjerë me përkthimet ndërkombëtare të veprave të tij të tjera. Kujtimet e tij filozofike të vitit 1939 Terre des hommes u bënë emri i një grupi ndërkombëtar humanitar; u përdor gjithashtu si temë qendrore e Expo 67 në Montreal, Kebek. Vendlindja e tij, Lioni, gjithashtu emëroi aeroportin e tij kryesor me emrin e tij.
Sahih Buhariu
thumb|Sahih Buhariu në [[Gjuha angleze|anglisht me 9 vëllime]] Sahih Buhariu (Arabisht: صحيح البخاري) është një nga gjashtë libra të haditheve i cili janë mbledhur nga dijetari i mirënjohur persian Muhammed el-Buhariu. Konsiderohet si libër më i besueshëm pas Kuranit.
Numri i haditheve
Ibn el-Salah thotë: Numri i haditheve në këtë libër, Sahih janë 7,275 hadithe. Ky numër përfshirë edhe hadithet e pësëritura janë 4,000. Këto hadithe i referohen ato hadithe që janë musnad.
Përkthimi
Sahih Buhariu është përkthyer nga Muhammed Muhsin Khan me titullin "Përkthimi i Sahih Buhariut arabisht anglisht". Ky libër është përkthyer në nëntë vëllime.
Ky libër është përkthyer edhe në gjuhë tjera, përfshirë: shqip, bengalisht, gjuhën boshnjake, gjuhën tamile etj.
2010 në Shqipëri
Në vijim është lista e ngjarjeve që kanë ndodhur gjatë vitit 2010 në Republikën e Shqipërisë.
Saint-Georges
Saint-Georges është një komunë franceze, e cila ndodhet në departamentin Ardennes të rajonit Grand Est.
Jun Amano
Jun Amano (天野 純) është një futbollist japonez.
Kombëtarja
Për reprezentacionin japonez ka luajtur 1 ndeshje.
Hoteli Nobis në Kopenhagë
Hotel Nobis Copenhagen është një hotel luksoz në qendër të Kopenhagës, në Danimarkë.
Historia
Ndërtesa u ndërtua për Akademinë Mbretërore Daneze të Muzikës në vitin 1903. Ajo u projektua nga Martin Borch i cili shërbeu si Inspektor Mbretëror i Ndërtimit nga viti 1903 deri në vitin 1923. Akademia Mbretërore e Muzikës u zhvendos në Radiohuset në vitin 2008. Ndërtesa u ble nga kompania suedeze e pronave Balder në vitin 2015. Firma arkitektonike AI ishte më pas përgjegjëse për përshtatjen e saj për adaptimin e ndërtesës si hotel.Hotel Nobis Kopenhagen u inagurua në vitn 2017.
Jamball
thumb|200px|Jamballi në formë të rrumbullakët Jamballi përmban sheqer, amidon, miell dhe xhelatin. Përbërjet janë të tretura në ujë dhe nxehtësi deri në 135 °C (275 °F). Në Evropë kryesisht prodhojnë jamball në Spanjë, Itali dhe në Turqi.
Efektet shëndetësore
Jamballi ishte i mirë për mjekësi, plus ka qenë i shitur në barnatore. Jamballi përmban glicerine, i cila është 50 herë më e ëmbël se sakaroza. Konsumimi i jamballit - më shumë se 50 gram në ditë - personi mund të marrë efekte të dëmshme.
Statisikat
Sipas një studimi në Zelandën e Re që kanë bërë disa nxënës për konsumimin e jamballit. Tregojnë se 29% e vajzave dhe 17% e djemve hajnë jamball çdo javë. Mbi 2 hektogram ishin 5.9% e vajzave dhe 4.9% e djemve që hajnë çdo javë dhe 1.8% e vajzave dhe 1% e djemve që hajnë mbi 5 hektogram.
The Suite Life on Deck
The Suite Life on Deck është një sitcom amerikan për adoleshencë që u transmetua në Disney Channel nga 26 shtatori 2008 deri më 6 maj 2011. Është një vazhdim/spin-off i serisë origjinale të Disney Channel The Suite Life of Zack & Cody. Seriali ndjek vëllezërit binjakë Zack dhe Cody Martin dhe trashëgimtaren e hotelit London Tipton në një mjedis të ri, SS Tipton, ku ata studiojnë jashtë vendit në shkollën e mesme Seven Seas dhe takojnë Bailey Pickett ndërsa Mr. Moseby menaxhon anijen. Anija udhëton nëpër botë në vende të tilla si Italia, Franca, Greqia, India, Suedia dhe Mbretëria e Bashkuar ku personazhet përjetojnë kultura, aventura dhe situata të ndryshme.
Vikingët në betejat e tyre të njëpasnjëshme
"Vikingët në betejat e tyre të njëpasnjëshme" nga autori Giusi Grimaudo.
The Suite Life on Deck
Seriali u transmetua në MB më 19 shtator 2008 dhe në tregjet amerikane më 26 shtator 2008. Premiera e serialit në Disney Channel në SHBA tërhoqi 5.7 milionë shikues, dhe u bë premiera e serialit më të ndjekur në Kanada në Family Channel. Shfaqja ishte gjithashtu seria nr. 1 televizive në Kids 6–11 dhe seritë nr. 1 me skenar në mes 9–14 në vitin 2008, duke ia kaluar serialeve veterane Hannah Montana dhe Wizards of Waverly Place në vlerësime. Më 19 tetor 2009, u njoftua se seriali ishte rinovuar për një sezon të tretë, i cili filloi të prodhohej në janar 2010 dhe debutoi më 2 korrik 2010. Seriali ishte gjithashtu seriali me skenar më të mirë të vitit 2009 në mesin e të gjitha moshave të fëmijëve 6 deri në 14.
Vikingët në betejat e tyre të njëpasnjëshme
Populli që jetonte në një mjedis të egër afër brigjeve të Mesdheut.
Që nga viti 800 deri në vitin 1100, vikingët u shpërndanë në të gjithë Evropën me famën e tyre si luftëtarë. Ata arritën deri në territorin e Kanadasë duke dhënë kështu prova të jashtëzakonshme të qenit marinar të vërtetë. Ky popull ishte së bashku me mjaft tribu nomadë dhe nga Evropa Veriore. Vikingët kanë kontribuar në mënyrë indirekte në progresin e qytetërimit perëndimor. Një gjë mund të thuhet me bindje përsa i përket kushteve të jetesës së vikingëve. Shkurt muhabetit vikingët ishin budallenj. Ata jetonin në një vend me natyrë të egër duke mos folur për bregdetin në të cilin fuqia e natyrës të imponon edhe sot frikë dhe respekt. Duke i hedhur një sy hartës gjeografike të këtij rajoni, madhështia e këtyre gjireve të bën të mendosh aktivitetin e fortë hidrik të oqeanit Atlantik. Në fakt, deti në veri karakterizohet nga një fund relativisht i ulët i cili lidhet në mënyrë të papritur me thellësitë marramendëse të Oqeanit Atlantik. Pasojë e kësaj janë dallgët pesëmbëdhjetë metra të larta të cilat ndihmohen nga një erë që arrin deri në 240 km/orë, ndërsa rrymat detare lëvizin deri në 8 nyje. Gjiri është edhe shumë i përshkueshëm dhe kjo është ndoshta arsyeja për të cilën vikingët peshkonin në këto ujëra ekstremist të rrezikshme. Emri vikingë ndoshta e ka prejardhjen nga termi skandinav "Vik". Ata ishin tributë nomadë të popujve të ndryshëm të Evropës Veriore mes të cilëve dhe Sasoni, Iuti dhe Angli ku në breza kishin origjinë vikingë. Vikingët tronditën tokën evropiane dhe afrikano veriore. Motivet që i shtynë këta njerëz të jetojnë në Detin e Zi sipas historianëve janë dy : në njërën anë nevoja për të gjetur toka që mund të lejonte zgjerimin demografik të tribuve dhe nga ana tjetër specializimi teknik në ndërtimin e anijeve. Kurioziteti i shtyu vikingët të shkonin në Irlandë dhe më pas në Angli. Sikur të ishin duke ndjekur një skemë apo itinerar preciz ata vazhduan në Francë, Spanjë duke kaluar "Kolonitë e Herkulit" në vitin 859, e më pas në gjirin e detit Mesdhe. Në vitin 860 vikingët mbërrijnë edhe në Itali e pikërisht në Romë. Por këtë radhë nuk ishin shumë me fat ose më mirë të themi nuk ishin të informuar. Për tre pjesët e para të shekullit IX, vikingët fituan mjaft beteja dhe ishin të ngazëllyer nga fuqitë dhe aftësia e tyre. Vetëm Spanja doli një problem për ta.
Ndër përshkrimet më të hershme për vikingët, paraardhësit të popujve skandinavë sidomos të suedezëve, danezëve dhe norvegjezëve, është një mysliman i quajtur Ibn Fadlan. Në librin e tij "Risala" në vitin 922, si i dërguar i kalifit të Bagdadit do të përshkruante një varrim të një prijësi viking. Jo vetëm kaq, ai do të përshkruajë edhe ritet dhe traditat e vikingëve siç i kishte vështruar afër brigjeve të Volgës, lumë në Rusinë e sotme. Gjithë teksti i tij mund të lexohet i përkthyer në gjuhën suedeze në librin "Araber, Vikingar, vwringar" nga Stig Wikander (Stockholm 1978). Mund të paramendohet se si i ka parë çuditshëm Ibn Fadlani paganët, vikingët, skandinav. Fjetja e disa meshkujve radhazi me një grua, mos pastrimi, pija e madhe alkoolike, etj, rite tipike pagane, e kishin tmerruar atë.
The Suite Life on Deck
Përmbajtja
Dikur pas ngjarjeve të serisë së mëparshme, Mr. Mosby është transferuar për të menaxhuar SS Tipton, një anije lundrimi në pronësi të Mr. Tipton. Në bordin e anijes, Zack dhe Cody Martin regjistrohen në shkollën e mesme Seven Seas, një program studimi jashtë vendit i ngjashëm me Semester at Sea, i ofruar në anije, duke marrë zbritje të përballueshme për shkak se nëna e tyre është punonjëse e Tipton. London Tipton gjithashtu detyrohet të marrë pjesë në program nën drejtimin e babait të saj, me Mr. Mosby që mbetet përgjegjës për të. Një vajzë ferme e një qyteti të vogël me emrin Baily Pickett regjistrohet gjithashtu për programin. Binjakët vendosen në një sërë aventurash të reja dhe bëjnë miq të rinj, ndërsa fillojnë të ndjekin mësimet në anijen turistike, ndërsa anija lundron nëpër botë.
Vikingët në betejat e tyre të njëpasnjëshme
Rrëfimi për vikingët njihet si një ndër përshkrimet më të hershme dhe më autentike në Suedi dhe Skandinavi. Vikingët karakterizohen si njerëz të lundrimeve nëpër dete dhe lumenj. Si të tillë, duke pasur parasysh klimën e ftohtë të Skandinavisë, gjithmonë ishin të përkushtuar ndaj plaçkitjeve detare por edhe marrëdhënieve tregtare. Për plaçkitje për shembull, nami i tyre do të mbërrijë deri në Andalusi kurse për tregti me myslimanët përreth kalifatit të Bagdadit. Kjo dëshmohet nga zbulimet arkeologjike për monedhat dhe zbukurimet të gjetura përreth qarkut lindor të Suedisë, pikërisht rreth brigjeve të detit Baltik.